als_Latn dik_Latn sag_Latn
Mesa shihet nga fotot cifti më i fuqishëm nuk është kursyer aspak për ditëlindjen e tretë të vajzës së tyre, Blue Ivy. Beyonce postoi një foto në rrjetet sociale, ku duket qartë një skulpturë e akullt vetëm për vajzën e saj. Një flokë dëbore gjigande qëndronte sipër dhe shkruante, ‘Gëzuar ditëlindjen Blue’ ku kjo e fundit ishte e gdhendur në akull dhe e vendosur afër një tollumbaceje në formën e numrit 3.
Sipas US Weekly, festa u bë me temën e filmit ‘Frozen’ i cili është dhe i preferuari i vajzës së ditëlindjes. Nuk dihet vendi se ku u organizua festa, sepse e gjithë familja ka qënë me pushime përqark botës, duke përfshirë edhe një ndalesë që i dha mundësinë Blue për të ushqyer një tigër të vogël në Tajlandë.
Shpresojmë që së shpejti Beyonce të postojë disa foto të vajzës, veshur si Elsa.
Burimi: MTV
als_Latn als_Latn als_Latn glg_Latn